**Süttő Község Helyi Választási Bizottsága 4/2019.(IX.2.) számú**

**határozata**

**Süttő Község Helyi Választási Bizottsága** – a választási eljárásról szóló 2013. évi XXXVI. törvény 132.§-a alapján –

**Daróczi Istvánt egyéni listás képviselőjelöltként,**

**a Demokratikus Koalíció jelölő szervezet jelöltjeként**

**n y i l v á n t a r t á s b a v e s z i.**

Jelen határozat ellen jogszabálysértésre hivatkozással a meghozatalától számított 3 napon belül a Területi Választási Bizottságnak címzett (2800 Tatabánya, Fő tér 4.), de a HVB-nél előterjesztett fellebbezéssel élhet a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet.

A fellebbezést személyesen, levélben, telefaxon vagy elektronikus levélben (2543 Süttő, Templom tér 9., fax: 06-33/474-360, e-mail: szocpol@sutto.hu) úgy kell benyújtani, hogy az a jogvesztő jogorvoslati határidő lejártáig (2019. szeptember 5-én 16,00 óráig) megérkezzen a HVB-hez. A fellebbezésnek tartalmaznia kell a jogszabálysértésre történő hivatkozás alapját, a kérelem benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A fellebbezésben új tényes és bizonyítékok is felhozhatók. A fellebbezés illetékmentes.

**I n d o k o l á s**

A helyi önkormányzati képviselők és polgármesterek választásáról szóló 2010. évi L. törvény (a továbbiakban: Övjt.) 9.§ (1) bekezdése szerint egyéni listás képviselőjelölt az, aki az adott választókerület választópolgárainak legalább 1 %-a jelöltnek ajánlott.

Süttő Község Helyi Választási Iroda Vezetője 2019. augusztus 8-án kelt, az önkormányzati képviselőjelölt és polgármester jelölt állításhoz szükséges ajánlások számáról szóló közleményében a választási eljárásról szóló 2013. évi XXXVI. törvény (a továbbiakban: Ve.) 307/E.§ (1) bekezdésében megállapított jogkörében eljárva az Övjt. 9.§ (1) bekezdése alapján megállapította, hogy Süttő településen a 2019. évi helyi önkormányzati képviselők és polgármesterek választásán a településen az egyéni listás képviselőjelölt állításához szükséges érvényes ajánlások száma 17.

Daróczi István egyéni listás képviselőjelölt, a Demokratikus Koalíció jelölő szervezet jelöltjeként – a jelölt bejelentésre nyitva álló törvényes határidőben – 2019. szeptember 2-án a rendelkezésére bocsátott ajánlóíveket hiánytalanul átadta Süttő Község Helyi Választási Irodának és az E2 jelű nyomtatványon kérte Süttő településen egyéni listás képviselőjelöltként történő nyilvántartásba vételét a helyi önkormányzati képviselők és polgármesterek 2019. évi választásán.

Süttő Község Helyi Választási Irodája az átadott ajánlásokat ellenőrizte és megállapította, hogy a leadott 32 ajánlás közül 27 ajánlás érvényes, 5 pedig egyéb okból nem elfogadható, tehát az érvényes ajánlások száma eléri a jelöltséghez szükséges számot.

A Ve. 132.§-a alapján az illetékes választási bizottság minden, a törvényes feltételeknek megfelelő jelölő szervezetet, jelöltet, illetve listát – legkésőbb a bejelentést követő negyedik napon – nyilvántartásba vesz. A Ve. 307/G.§ (2) bekezdése szerint az egyéni listás jelöltet a helyi választási bizottság veszi nyilvántartásba.

Mindezek alapján tekintettel arra, hogy a jelöltté válás jogszabályi feltételei fennállnak, a HVB a rendelkező részben foglaltak alapján döntött a jelölt nyilvántartásba vételéről.

A határozat a fenti jogszabályhelyeken túl a Ve. 124.§-án, 307/G.§ (1) bekezdésén, a jogorvoslatról szóló tájékoztatás a Ve. 221.§-án, 223-225.§-án és a 307/P.§ (2) bekezdés c) pontján, az illetékmentesség az illetékekről szóló 1990. évi XCIII. törvény 33.§-a (2) bekezdésének 1. pontján alapul.

Süttő, 2019. szeptember 2.

Barakka Gábor

HVB elnök